./data/phi0978/phi001/phi0978.phi001.perseus-lat2.xml
Pliny the Elder
alii viridem includunt novo fictili et lapillos,qui vocantur cinaedia, quae et inguinum tumoribus adalligari solent, novem signis signant et singulos detrahuntper dies; nono emittunt lacertam, lapillos servant ad oculorum dolores  alii terram substernunt lacertae viridiexcaecatae et una in vitreo vase anulos includunt e ferrosolido vel auro  cum recepisse visum lacertam apparuitper vitrum, emissa ea anulis contra lippitudinem utuntur,alii capitis cinere pro stibi ad scabritias  quidam viridem, collo longo, in sabulosis nascentem comburunt etincipientem epiphoram inungunt, item glaucomata  mustelae etiam oculis punctu erutis aiunt visum reverti, eademque quae in lacertis et anulis faciunt; serpentis oculumdextrum adalligatum contra epiphoras prodesse, si serpensviva dimittatur  lacrimantibus sine fine oculis cinis stelionum capitis cum stibi eximie medetur  aranei muscariitela et praecipue spelunca ipsa inposita per frontem adduo tempora in splenio aliquo ita, ut a puero inpube etcapiatur et inponatur nec is triduo se ostendat ei, cuimedebitur, neve alter nudis pedibus terram attingat hisdiebus, mirabiliter epiphoris mederi dicitur ; albuginesquoque tollere inunctione araneus candidus, longissimisac tenuissimis pedibus, contritus in oleo vetere  is etiam,cuius crassissimum textum est in contignationibus fere,adalligatus panno epiphoras sanare traditur  scarabaeiviridis natura contuentium visum exacuit; itaque gemmarum scalptores contuitu eorum adquiescunt